Ρίκι Μάρτιν
 Ο Mάρτιν γεννήθηκε στις 24 Δεκεμβρίου 1971 στο Σαν Χουάν του Πουέρτο Ρίκο. Οι γονείς του Nerieda Morales και Enrique Martin Negroni χώρισαν όταν ο Ρίκι ήταν 2 ετών και έπειτα ξαναπαντρευτήκαν και δημιούργησαν καινούριες οικογένειες. Από τα 3 ετεροθαλή αδέρφια του, από το δεύτερο γάμο του πατέρα του, κανένα δεν ασχολήθηκε με το χώρο του θεάματος όπως ο Μάρτιν. Στην ηλικία των 12, ο Ρίκι Μάρτιν έγινε μέλος του νεανικού λάτιν ποπ συγκροτήματος “Menudo”. Το συγκρότημα αποτελούταν από ανήλικους μουσικούς, οι οποίοι όταν έφταναν στην εφηβεία έφευγαν από το συγκρότημα για να ακολουθήσουν «σόλο» καριέρα. Ωστόσο, όταν έφτασε η ώρα του Ρίκι να φύγει από τους “Menudo”, αυτός επέλεξε να γυρίσει πίσω στο Πουέρτο Ρίκο και να τελειώσει το σχολείο. Όταν ολοκλήρωσε το σχολείο, ο Μάρτιν μετακόμισε στη Νέα Υόρκη. Έπειτα, μετακόμισε στην Πόλη του Μεξικού, όπου έπαιξε σε θεατρικές παραστάσεις και σε μία τηλενουβέλλα με τίτλο “Alcanzar una estrella II”. Το 1990 υπέγραψε συμβόλαιο με τη δισκογραφική εταιρεία Sony Discos και το 1991 κυκλοφόρησε το πρώτο σόλο album με τίτλο “Ricky Martin”, το οποίο έγινε χρυσό σε Μεξικό, Αργεντινή, Χιλή, Πουέρτο Ρίκο και ΗΠΑ. Το 1993, ο Ρίκι Μάρτιν κυκλοφόρησε το δεύτερο album του “Me Amaras”, το οποίο πούλησε πάνω από ένα εκατομμύριο αντίτυπα παγκοσμίως. Το 1994, ο Μάρτιν μετακόμισε στο Λος Άντζελες της Καλιφόρνια και υποδύθηκε τον bartender, Miguel Morez στην αμερικανική σαπουνόπερα “General Hospital”. Το 1995, επικεντρώθηκε στη μουσική του καριέρα και στον τρίτο προσωπικό του δίσκο με τίτλο “A Medio Vivir”. Με αυτό το album ο Μάρτιν έκανε μια στροφή από μπαλάντες σε τραγούδια που περιείχαν παραδοσιακούς λάτιν ήχους. Αποτέλεσμα αυτής της στροφής ήταν η μεγάλη επιτυχία του "Maria", η οποία τον έκανε γνωστό σε Ευρώπη και Ασία. Μετά το τέλος της παγκόσμιας περιοδείας του, ο Ρίκι Μάρτιν επέστρεψε στη Νέα Υόρκη και έπαιξε για πρώτη φορά σε θεατρική παράσταση (Les Miserables) στο Broadway. Παράλληλα με την παράσταση, ο Μάρτιν ετοίμαζε και το τέταρτο προσωπικό του album με τιτλο “Vuelve” το οποίο κατάφερε να πουλήσει 8 εκατομμύρια αντίτυπα σε όλο τον κόσμο. Στο cd συμπεριλαμβανόταν και το No 1 hit σε 60 χώρες “The cup of life” (ύμνος του Παγκοσμίου Κυπέλλου Ποδοσφαίρου 1998). Το 1999, έπειτα από πολλά χρόνια επιτυχίας στις ισπανόφωνες χώρες, ο Μάρτιν αποφάσισε να ετοιμάσει το πρώτο του αγγλόφωνο άλμπουμ. Το άλμπουμ με τίτλο το όνομα του περιείχε τραγούδια από παραγωγούς όπως ο Desmond Child, Diane Warren, William Orbit αλλά και του παιδικού του φίλου (παραγωγού και τραγουδιστή) Robi Draco Rosa. Στο cd συμμετείχε στο ντουέτο "Be Careful (Cuidado con mi Corazón)" η Madonna. Επίσης, στο τραγούδι "Private Emotion" τον πλαισίωνε η φίλη του Meja. Το πρώτο single του άλμπουμ ήταν το"Livin' La Vida Loca," το οποίο κατέλαβε την πρώτη θέση στα charts πολλών χωρών όπως οι Ηνωμένες Πολιτείες της Αμερικής, Ηνωμένο Βασίλειο, Αργεντινή, Αυστραλία, Βραζιλία, Γαλλία, Τουρκία, Ελλάδα, Ινδία, Ισραήλ, Ιταλία, Ιαπωνία, Γουατεμάλα, Μεξικό, Ρωσία και η Νότιος Αφρική. Το άλμπουμ κατέληξε ως ένα από τα πιο εμπορικά του 1999 και έγινε 7 φορές πλατινένιο , πουλώντας 17 εκατομμύρια αντίτυπα παγκοσμίως. Μετά την επιτυχία του πρώτου αγγλόφωνου άλμπουμ ,ο Ρίκι Μάρτιν κυκλοφόρησε ”, το 2000, το δεύτερο αγγλόφωνο άλμπουμ του με τίτλο “Sound Loaded”, το οποίο κατάφερε να φτάσει στην τέταρτη θέση στα charts των Η.Π.Α. Από τα τρία singles του άλμπουμ (She Bangs ,Nobody Wants to Be Lonely και Loaded) κανένα δεν κατάφερε να ανεβεί στην πρώτη θέση των αμερικανικών charts.Ωστόσο,συνολικά το άλμπουμ κατάφερε να πουλήσει στις Η.Π.Α., 2 εκατομμύρια αντίτυπα. Το 2001, ο Μάρτιν κυκλοφόρησε τo άλμπουμ "La Historia" με τα “καλύτερα” ισπανόφωνα τραγούδια του, το οποίο έμεινε στην πρώτη θέση των Latin Charts για πέντε εβδομάδες. Το άλμπουμ περιείχε επανεκτελέσεις των τραγουδιών "Fuego contra fuego" και "El amor de mi vida".Τον ίδιο χρόνο κυκλοφόρησε και το άλμπουμ (The Best of Ricky Martin) με τα καλύτερα αγγλόφωνα τραγούδια του, το οποίο πούλησε πάνω από ένα εκατομμύριο αντίτυπα. Το άλμπουμ περιείχε δύο remixes του τραγουδιού Amor τα οποία κυκλοφόρησαν σε cd single ,σημειώνοντας επιτυχία σε ευρωπαϊκά ραδιόφωνα. Το 2003, ο Ρίκι Μάρτιν κυκλοφόρησε ένα νέο δίσκο με τίτλο "Almas del Silencio" ("Ψυχές της Σιωπής"). Το πρώτο single ("Tal Vez") παρέμεινε στην πρώτη θέση των Latin Charts για δώδεκα εβδομάδες. Τα επόμενα δύο singles ("Jaleo" και "Y Todo Queda en Nada") κατέλαβαν επίσης την πρώτη θέση των Latin Charts. Συνολικά, το άλμπουμ κατάφερε να πουλήσει πάνω από 1 εκατομμύριο αντίτυπα. Στις 11 Οκτωβρίου 2005 κυκλοφόρησε το δέκατο άλμπουμ της καριέρας του με τίτλο “Life”. Τα περισσότερα τραγούδια αυτού του άλμπουμ είχαν την υπογραφή του Μάρτιν. Το άλμπουμ έφτασε μέχρι την έκτη θέση του Billboard Top 200 Albums chart. Το πρώτο single ήταν το "I Don't Care" ενώ το επόμενο single "Drop It on Me" δεν μπήκε στα charts. Στη συνέχεια, ο Μάρτιν ανακοίνωσε την έναρξη (15 Νοεμβρίου) της περιοδείας του στην λατινική Αμερική με τίτλο One Night Only. Αφού τελείωσε το πρώτο μέρος της περιοδείας του, κυκλοφόρησε ένα νέο single ("It's Alright"), το οποίο στη Γαλλία κυκλοφόρησε ως ντουέτο με τον Γάλλο R&B τραγουδιστή Μ. Ποκορά και κατέλαβε την τέταρτη θέση στα charts της Γαλλίας. Το 2006, ο Μάρτιν τραγούδησε στους χειμερινούς Ολυμπιακούς Αγώνες του Τορίνο. Αργότερα, ανακοίνωσε την έναρξη του δεύτερου κομματιού της περιοδείας του, η οποία περιλάμβανε συναυλίες σε Ευρώπη και Αφρική. Η περιοδεία άρχισε στις 21 Απριλίου στο Manchester και ολοκληρώθηκε στο Τελ Αβίβ, στις 3 Ιουνίου. Κατά τη διάρκεια αυτής της περιοδείας, πραγματοποίησε και τις πρώτες συναυλίες του στον αραβικό κόσμο. Επίσης, για αυτές τις συναυλίες του ο Ρίκι ηχογράφησε και την αραβοϊσπανική εκδοχή του “ Drop It on Me” (“Enta Omri”) ντουέτο με τον Άραβα αστέρα της ποπ "Cheb Mami". Ωστόσο, οι συναυλίες του στον αραβικό κόσμο τελείωσαν πρόωρα, λόγω έλλειψης διαφήμισης. Το Νοέμβριο του 2006, το MTV προέβαλε την εκπομπή "MTV Diary: Ricky Martin", η οποία παρουσίασε σκηνές από την περιοδεία του Ρίκι "One Night Only". Επίσης, το MTV Latin America και το MTV Tr3s προέβαλαν, τον Οκτώβριο του 2006, το "Ricky Martin MTV Unplugged". Το show αυτό, κυκλοφόρησε σε CD και DVD από τη Sony BMG, το Νοέμβριο του 2006. Ειδικά για το show ηχογραφήθηκαν δύο νέα τραγούδια (Tu Recuerdo και Pégate). Το πρώτο από αυτά τα τραγούδια κατέλαβε την πρώτη θέση στα U.S. Latin Charts και το άλμπουμ, γενικά, τη θέση 38 στο Billboard 200 και την πρώτη θέση στα U.S. Latin Charts. Ο Μάρτιν έχει μπει στην λίστα των 50 πιο όμορφων ανδρών στον κόσμο από τα περιοδικά “People” (2000) και “People en Español” (2006). Εδώ και πολλά χρόνια, ο Μάρτιν παρέμενε μυστικοπαθής σχετικά με την προσωπική του ζωή. Η μόνη γνωστή σχέση του είναι με την Μεξικανή τηλεοπτική παρουσιάστρια, Ρεβέκα ντε Άλμπα (Rebecca de Alba). Στις 29 Μαρτίου 2010 δηλώσε στην επίσημη προσωπική ιστοσελίδα του ότι είναι ομοφυλόφιλος και πως είναι πολύ περήφανος γι' αυτό, γράφοντας: "I am proud to say that I am a fortunate homosexual man. I am very blessed to be who I am." Ricky Martin Κυκλοφορία: 6 Νοεμβρίου 1991 Δισκογραφική εταιρία: Sony Music (Mexico) / Columbia Singles: 1991: "Fuego Contra Fuego" 1991: "Vuelo" 1991: "El Amor De Mi Vida" 1991: "Dime Que Me Quieres"Me Amarás Κυκλοφορία: 16 Απριλίου 1993 Δισκογραφική εταιρία: Sony Music (Mexico) / Columbia Singles: 1993: "Que Día Es Hoy" 1993: "Me Amaras" 1994: "Entre El Amor Y El Halago"A Medio Vivir Κυκλοφορία: 12 Σεπτεμβρίου 1995 Θέσεις στα charts: #11 US Top Latin Albums Δισκογραφική εταιρία: Sony Music (Mexico) / Columbia Singles: 1996: " María” 1996: "A Medio Vivir" 1996: "Te Extraño, Te Olvido, Te Amo" 1996: "Bombón De Azúcar" 1996: "Fuego De Noche, Nieve De Día" 1996: "Volverás"Vuelve Κυκλοφορία: 17 Φεβρουαρίου 1998 Θέσεις στα charts: #40 US (Πλατινένιο), #1 US Top Latin Albums και Ισπανία Δισκογραφική εταιρία: Sony Music International /Columbia Singles: 1998: "La Bomba" 1998: "Por Arriba, Por Abajo" 1998: "Vuelve" 1998: "Perdido Sin Ti" 1998: "No Importa La Distancia" 1998: "The Cup of Life"Ricky Martin Κυκλοφορία: 11 Μαΐου 1999 Θέσεις στα charts: #1 Billboard 200|US]] (7x Πλατινένιο), #2 UK Albums Chart Δισκογραφική εταιρία: Sony Music International /Columbia Singles: 1999: "Livin la Vida Loca"- 1999: "She's All I Ever Had" 1999: "Shake Your Bon-Bon" 1999: "Private Emotion" (featuring Meja)Sound Loaded Κυκλοφορία: 14 Νοεμβρίου 2000 Θέσεις στα charts: #4 Billboard 200 (2x Πλατινένιο), #14 UK Albums Chart Δισκογραφική εταιρία: Sony Music International /Columbia Singles: 2000: "She Bangs" 2001: "Nobody Wants To Be Lonely " (ντουέτο με την Christina Aguilera) 2001: "Loaded"La Historia Κυκλοφορία: 27 Φεβρουαρίου 2001 Θέσεις στα charts: #83 Billboard 200 (2x Πλατινένιο), #1 US Top Latin Albums Δισκογραφική εταιρία: Sony Music International /ColumbiaThe best of Ricky Martin Κυκλοφορία: 29 Φεβρουαρίου 2001 Δισκογραφική εταιρία: Sony Music International /ColumbiaAlmas del Silencio Κυκλοφορία: 20 Μαΐου 2003 Θέσεις στα charts: #12 Billboard 200 (2x Πλατινένιο), #1 US Top Latin Albums Δισκογραφική εταιρία: Sony Music International /Columbia Singles: 2003: "Jaleo" 2003: "Tal Vez" 2003: "Juramento" 2004: "Y Todo Queda En Nada" 2004: "Asignatura Pendiente"Life Κυκλοφορία: 11 Οκτωβρίου 2005 Θέσεις στα charts: #6 Billboard 200, #40 UK Albums Chart Δισκογραφική εταιρία: Sony BMG /Columbia Singles: 2005: "I Don't Care" (feat. Fat Joe & Amerie) 2006: "Drop It On Me"(feat. Daddy Yankee) 2006: "It's Alright" 2006: "It's Alright" (ντουέτο με τον Matt Pokora) (Κυκλοφόρησε μόνο στη Γαλλία)MTV Unplugged Κυκλοφορία: 7 Νοεμβρίου 2006 Θέσεις στα charts: #38 Billboard 200, #1 US Latin Charts Δισκογραφική εταιρία: Sony ΒMG / NORTE Singles: 2006: "Tu Recuerdo" 2007: "Pegate" 2007: "Con Tu Nombre"Blanco y negro tour 2007 Κυκλοφορία: 6 Νοεμβρίου 2007 Θέσεις στα charts: #24 Mexican Charts Δισκογραφική εταιρία: Sony BMGRicky Martin 17 Κυκλοφορία: 18 Νοεμβρίου 2008 Θέσεις στα charts: Δισκογραφική εταιρία: Sony BMGGreatest Hits Κυκλοφορία: 27 Ιουλίου 2009 Θέσεις στα charts: Δισκογραφική εταιρία: Sony BMGMúsica + Alma + Sexo Κυκλοφορία: 31 Ιανουαρίου 2011 Θέσεις στα charts: Δισκογραφική εταιρία: Columbia Records [1] Αρχειοθετήθηκε 2008-07-05 στο Wayback Machine. [2]
Ο Ρίκι Μάρτιν (Enrique "Ricky" Martín Morales, 24 Δεκεμβρίου 1971) είναι Πορτορικανός τραγουδιστής της ποπ, ο οποίος έκανε δημοφιλή τη Latin ποπ στο ευρύ κοινό, πουλώντας πάνω από 70 εκατομμύρια δίσκους παγκοσμίως.